Kichwa: Ujerumani yafuzu kwa Kombe la Dunia 2018\nKwa kuzingatia jina la hapo juu la makala ya kuwaziwa, fikiria makala.\n
Germany walihitaji kutoka sare au kushinda kufuzu kwa Kombe la Dunia 2018

Sebastian Rudy alifunga bao dakika ya pili, Sandro Wagner akaongeza la pili baadaye, naye Joshua Kimmich akafunga la tatu mechi ikikaribia kumalizika.

Josh Magennis alifungia Ireland Kaskazini bao la kufutia machozi kwa kutumia kichwa dakika za lala salama.

Ujerumani wamefuzu wakiwa viongozi wa kundi lakini Ireland Kaskazini wanasalia bado na matumaini ya kufuzu kupitia mechi za muondoano za kufuzu Novemba.

Vijana hao wa Michael O'Neill watamaliza mechi zao Kundi C nchini Norway Jumapili, wakilenga kumaliza wakiwa miongoni mwa timu nane bora zitakazomaliza nafasi ya pili kati ya makundi tisa ya kufuzu.

Mshambuliaji wa Charlton Josh Magennis alifunga bao dakika ya mwisho kabisa

Huenda wakahitaji alama moja Oslo kufika mechi za kufuzu za muondoano.

Ireland Kaskazini wameshindwa mechi zao mbili kundini mikononi mwa Ujerumani

Droo ya mechi hizo itafanyika tarehe 17 Oktoba.